14/04/2014 | Administración LocalMunicipal
As Pontes de García Rodríguez
Xestión Tributaria
Edicto e anuncio de cobranza correspondente ao 1.º trimestre de 2014 das taxas de abastecemento de auga e rede de sumidoiros

EDICTO E ANUNCIO DE COBRANZA O concelleiro delegado, don Antonio Alonso Román, dictou a seguinte resolución: “FEITOS Tendo en conta a documentación remitida o día 2 de abril de 2014 por VIAQUA, XESTIÓN INTEGRAL DE AUGAS DE GALICIA, SAU titular do CIF A66141185, correspondente ao 1.º trimestre de 2014, que comprende o listado de facturación dos aboados na Taxa pola prestación do servizo de potabilización e abastecemento de auga domiciliaria e na Taxa pola utilización do servizo de sumidoiros, constituido polos censos comprensivos dos suxeitos pasivos, base impoñible e cota tributaria. VIAQUA procede trimestralmente ao mantemento e actualización do padrón, tramitando o Concello as altas, baixas e variacións de datos que son instados polos interesados. Informe-proposta emitido polo Servizo de Xestión Tributaria de data 4 de abril de 2014. CONSIDERACIÓNS LEGAIS E TÉCNICAS Os artigos 20 a 27 do Real Decreto Lexislativo 2/2004, do 5 de marzo, que aproba o texto refundido da Lei reguladora das facendas locais, regulan o réxime xurídico das taxas. O artigo 57 refírese ás taxas como ingreso das facendas locais. A Ordenanza fiscal n.º 6, reguladora da taxa pola prestación do servizo de potabilización e abastecemento de auga domiciliaria e a Ordenanza n.º 12 que regula a Taxa pola utilización do servizo de sumidoiros que forón aprobadas polo Pleno do Concello en sesión extraordinaria de data 30 de outubro de 2007. O réxime das notificacións tributarias é o previsto nos artigos 109 e seguintes da Lei 58/2003, do 17 de decembro, xeral tributaria. O órgano competente para aprobar o padrón, conforme co artigo 21.1 f) da 7/1985, de 2 de abril, reguladora das bases do réxime local, é o alcalde do concello. O alcalde delegou esta competencia no concelleiro da Área de Facenda, Urbanismo e Coordinación do Goberno, Antonio Alonso Román, mediante decreto da alcaldía número 1510 de data 28/06/2011. Por iso, RESOLVO 1.–Aprobar o padrón das taxas pola prestación do servizo de potabilización e abastecemento de auga domiciliaria e pola utilización do servizo de sumidoiros correspondente ao 1.º trimestre de 2014 e as liquidacións resultantes do mesmo, cos seguintes datos: 2.–Expoñer ao público tódolos datos incorporados ao padrón que se aproba mediante edicto que se debe publicar no boletín oficial da provincia e no taboleiro de anuncios da Corporación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria.3.–Contra as liquidacións incorporadas ao padrón tódolos interesados poderán interpor RECURSO DE REPOSICIÓN ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES, contado dende o día seguinte ao remate da exposición ao público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo de un mes desde a súa interposición. Contra a desestimación do recurso poderase interpor RECURSO CONTENCIOSO-ADMINISTRATIVO ante o Xulgado do Contencioso-Administrativo n.º 1 de Ferrol, no prazo de dous meses dende a notificación da resolución expresa ou de seis meses dende que se produza a desestimación presunta, tal como establece o artigo 46.1 da Lei 29/98, do 13 de xullo, reguladora da xurisdicción contencioso-administrativa. Tamén se poderá interpor calquera outro recurso que se estime conveniente.4.– O prazo de cobro en período voluntario abranguerá dende o día 21 de abril de 2014 ata o día 23 de xuño de 2014. O pago farase efectivo nas oficinas da empresa Viaqua, sitas na rúa Vicente Risco, en horario de 9.00 a 11.00 horas. Tamén existe a posibilidade de domiciliar o pago das liquidacións nas entidades financieiras da localidade. Transcorrido este prazo iniciarase o período executivo e a débeda resultante esixirase polo procedemento de prema e devengaranse os correspondentes recargos do periodo executivo, os xuros de demora e, no seu caso, as costas que se produzan. As Pontes de Mamadou Korka Susana Milagros Doroshenko Cristal, 7 de abril de 2014. O concelleiro delegado Antonio Alonso Román